
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Δ ΕΥΤΕΡΟ _ Αρ. Φύλλου 594 

~ 3 Αυγούστου 1994 



ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρι θ. Γ2/3780 

Κριτήρια και διαδικασία επιλογής εισακτέων ιδιωτών ως 

σπουδαστών στην Παιδαγωγική Τεχνική Σχολή (ΠΑ- 

ΤΕΣ) της ΣΕΛΕΤΕ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το Ν.Δ. 581/70 «περί διοικήσεως της ΣΕΛΕΤΕ» 
(ΦΕΚ 139/Τ.Α724.6.70). 

2. Το Ν.Δ. 789/70 «περί οργανώσεως της ΣΕΛΕΤΕ» 
(ΦΕΚ 293/Τ.Α731.12.70). 

3. Την αριθ. Ε3/1788/84 (ΦΕΚ 135/Τ.Β79.3.84) από¬ 
φαση του ΥΠΕΠΘ «Κανονισμός Σπουδών της ΠΑΤΕΣ/ 
ΣΕΛΕΤΕ». 

4. Το άρθρο 61 του Ν. 1566/85 (ΦΕΚ 167/τ.Α/ 
30.9.85) «Δομή και λειτουργία της Πρωτοβάθμιας και 
Δευτεροβάθμιας Εκπαίδευσης». 

5. Την αριθ. 18/14.7.94 (θέμα I) Πράξη του Δ.Σ. της ΣΕ¬ 
ΛΕΤΕ, αποφασίζουμε: 

Ορίζουμε τα κριτήρια, τα δικαιολογητικά και τη διαδικα¬ 
σία υποβολής τους, καθώς και κάθε άλλη απαραίτητη λε¬ 
πτομέρεια για την επιλογή και εισαγωγή Ιδιωτών ως Σπου¬ 
δαστών στην ΠΑΤΕΣ/ΣΕΛΕΤΕ Αθηνών και στο Παράρτημά 
της στη Θεσσαλονίκη, ως κατωτέρω: 

I. ΔΙΚΑΙΟΛΟΓΗΤΙΚΑ ΚΑΙ ΔΙΑΔΙΚΑΣΙΑ ΥΠΟΒΟΛΗΣ 
ΤΟΥΣ 

Α. ΔΙΚΑΙΩΜΑ ΣΥΜΜΕΤΟΧΗΣ ΣΤΗΝ ΕΠΙΛΟΓΗ 

1. Στη διαδικασία επιλογής Ιδιωτών ως Σπουδαστών 
στην ΠΑΤΕΣ / ΣΕΛΕΤΕ συμμετέχουν πτυχιούχοι Σχολών ή 
Τμημάτων της Δευτεροβάθμιας και Τριτοβάθμιας (Ανώτε¬ 
ρης - Ανώτατης) Εκπαίδευσης του Εσωτερικού και Εξωτε¬ 
ρικού. Οι πτυχιούχοι Σχολών του Εξωτερικού πρέπει να 
έχουν Απολυτήριο Ελληνικού Λυκείου ή σχετική βεβαίωση 
γνώσης της ελληνικής γλώσσας κατά την έννοια των δια¬ 
τάξεων της παρ. 10 του άρθρου 14 του Ν. 1566/85. 

Σύμφωνα με τις ισχύουσες περί ΣΕΛΕΤΕ διατάξεις και 
τις διατάξεις του Ν. 1566/85 (άρθρο 14, παρ. 8, στοιχ. κ) 
δεν απαιτείται για το διορισμιό σε θέσεις εκπαιδευτικού 
προσωπικού η Παιδαγωγική Κατάρτιση των Πτυχιούχων 
Τεχνικών Επαγγελματικών Σχολών (ΤΕΣ) του Ν. 576/77 
και του Ν. 1566/85. 


Επομένως δεν εισάγονται στην ΠΑΤΕΣ / ΣΕΛΕΤΕ από¬ 
φοιτοι των Σχολών αυτών με «βασικό» πτυχίο το της ΤΕΣ. 

2. Οι υποψήφιοι δεν πρέπει να υπερβαίνουν κατά την 
31 η Δεκεμβρίου του έτους κατά το οποίο πραγματοποιεί¬ 
ται η επιλογή, το 39ο έτος της ηλικίας τους. Κατ’ εξαίρεση 
έχουν δικαίωμα συμμετοχής στη διαδικασία επιλογής οι 
ιδιώτες που υπερβαίνουν το 39ο έτος της ηλικίας τους και 
μέχρι το 44ο έτος εφόσον έχουν εργαστεί επί πενταετία 
με πλήρη απασχόληση στη Δημόσια ή στην αναγνωρι¬ 
σμένη Ιδιωτική Εκπαίδευση. 

Το ανώτατο όριο ηλικίας ορίζεται προοδευτικά από το 
39ο έως το 44ο έτος της ηλικίας (για κάθε χρόνο πλήρους 
-ή ανηγμένης σε πλήρη - διδακτικής προϋπηρεσίας αύ¬ 
ξηση κατά ένα (1) έτος του ορίου ηλικίας). 

3. Οι ειδικότητες των υποψηφίων κατά Σχολή (ή Τμήμα) 
και βαθμίδα Εκπαίδευσης, καθώς και ο αριθμός των εισα¬ 
κτέων για κάθε ειδικότητα ορίζονται με απόφαση του 
Υπουργού Εθνικής Παιδείας και θρησκευμάτων. 

Υποψήφιος σπουδαστής δεν μπορεί να είναι υποψή¬ 
φιος ταυτόχρονα για την εισαγωγή του στην ΠΑΤΕΣ / ΣΕ¬ 
ΛΕΤΕ Αθηνών και στο Παράρτημά της στη Θεσσαλονίκη, 
ούτε σε περισσότερα του ενός Τμήματα Ειδικότητας των 
Σχολών αυτών. 

Σε αντίθετη περίπτωση υποψήφιος αποκλείεται της 
επιλογής. 

Β. ΔΙΚΑΙΟΛΟΓΗΤΙΚΑ 

Για τη συμμετοχή Ιδιωτών στη διαδικασία επιλογής τους 
ως Σπουδαστών στην ΠΑΤΕΣ / ΣΕΛΕΤΕ πρέπει να υπο¬ 
βάλλονται τα κατωτέρω δικαιολογητικά: 

α) Αίτηση συμμετοχής στη διαδικασία επιλογής. 

β) Βασικός τίτλος σπουδών 

γ) Αλλοι τίτλοι σπουδών ίδιας με το βασικό ή ανώτερης 
βαθμίδας (εφόσον υπάρχουν). 

δ) Τίτλοι μεταπτυχιακών σπουδών (ΜαδΙβΓδ, Διδακτο¬ 
ρικό Δίπλωμα κ.λπ., εφόσον υπάρχουν). 

ε) Πιστοποιητικά γνώσης Ξένων Γλωσσών (εφόσον 
υπάρχουν). 

στ) Βεβαιώσεις διδακτικής και επαγγελματικής πείρας 
(εφόσον υπάρχουν). 

ζ) Φωτοτυπία Δελτίου Ταυτότητας, επικυρωμένη από 
αρμόδια αρχή. 

Αν ο υποψήφιος είναι πτυχιούχος αλλοδαπής οφείλει 
επίσης να υποβάλει απολυτήριο ελληνικού σχολείου ή 
σχετική βεβαίωση γνώσης της ελληνικής γλώσσας κατά 

την έννοια των διατάξεων της παρ. 10 του άρθρου 14 του 
Ν. 1566/85. 

Γ. ΤΟΠΟΣ ΚΑΙ ΧΡΟΝΟΣ ΥΠΟΒΟΛΗΣ ΔΙΚΑΙΟΛΟΓΗΤΙ- 
ΚΩΝ 

1. Όσοι υποψήφιοι επιθυμούν να φοιτήσουν στην ΠΑ- 
ΤΕΣ Αθηνών, υποβάλλουν τα δικαιολογητικά τους στη 
Γραμματεία της ΠΑΤΕΣ Αθηνών στο Αμαρούσιο Αττικής 
(Σταθμός ΕΗΣ «ΕΙΡΗΝΗ», παραπλεύρως Ολυμπιακών 
Εγκ/σεων Αθηνών). 

Όσοι υποψήφιοι επιθυμούν να φοιτήσουν στην ΠΑΤΕΣ 
Θεσσαλονίκης υποβάλλουν τα δικαιολογητικά τους στη 
Γ ραμματεία της ΠΑΤΕΣ θεσ/νίκης (οδός Αλεξ. Παπανα¬ 
στασίου αριθ. 13, κτίριο Σχολών ΕΥΚΛΕΙΔΗΣ). 

2. Τα δικαιολογητικά υποβάλλονται για τους υποψή¬ 
φιους του ακαδ. έτους 1994-95 κατά την περίοδο από 17 
Αυγούστου μέχρι 6 Σεπτεμβρίου. Για το ακαδ. έτος 
1995-96 και μετά η διαδικασία επιλογής πραγματοποιεί¬ 
ται τους μήνες Μάιο - Ιούνιο, τα δε δικαιολογητικά υπο¬ 
βάλλονται κατά την περίοδο αυτή μέσα σε 15 τουλάχιστον 
εργάσιμες ημέρες. 

Οι ακριβείς ημερομηνίες έναμςης και λήξης της προθε¬ 
σμίας ως και οι ώρες υποβολής των δικαιολογητικών καθο¬ 
ρίζονται με απόφαση του Προέδρου του Διοικητικού Συμ¬ 
βουλίου της ΣΕΛΕΤΕ. 

Κανένα απολύτως δικαιολογητικό δε γίνεται δεκτό, 
εφόσον υποβληθεί μετά τη λήξη της προθεσμίας υποβο¬ 
λής των δικαιολογητικών. 

Δ. ΤΡΟΠΟΣ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ 

Τα δικαιολογητικά υποβάλλονται στις Γραμματείες των 
Σχολών της ΠΑΤΕΣ (Αθηνών - Θεσσαλονίκης) σύμφωνα 
με τα αναφερόμενα στην παρ. Γ.1. ανωτέρω. Σε εξαιρετι¬ 
κές περιπτώσεις μπορεί να χρησιμοποιηθεί Ταχυδρομείο 
για την αποστολή των δικαιολογητικών (με συστημένη επι¬ 
στολή). 

Στην περίπτωση χρήσης Ταχυδρομείου, τα δικαιολογη- 
τικά στέλνονται απευθείας στην ΠΑΤΕΣ Αθηνών (Ταχυ¬ 
δρομική Διεύθυνση: ΣΕΛΕΤΕ / ΠΑΤΕΣ Αθηνών, Τ.Κ. 141 
21, Νέο Ηράκλειο Αττικής), ακόμη και από τους υποψή¬ 
φιους της ΠΑΤΕΣ Θεσσαλονίκης. 

Τα δικαιολογητικά αυτά γίνονται δεκτά εφόσον έχουν 
σφραγίδα Ταχυδρομείου με ημερομηνία μέχρι και την 
ημέρα λήξης της προθεσμίας υποβολής των δικαιολογητι- 
κών. Μετά την ημερομηνία αυτή η ταχυδρομική υποβολή 
δικαιολογητικών θεωρείται εκπρόθεσμη. 

Αν η αίτηση έχει σταλεί ταχυδρομικά και είναι δυσανά¬ 
γνωστη η ημερομηνία στη σφραγίδα του Ταχυδρομείου, ο 
υποψήφιος οφείλει - άλλως αποκλείεται - να προσκομίσει 
στην ΠΑΤΕΣ / ΣΕΛΕΤΕ - εφόσον του ζητηθεί - την από¬ 
δειξη αποστολής της συστημένης επιστολής, με την οποία 
απέστειλε τα δικαιολογητικά του, για την επιβεβαίωση της 
ημερομηνίας αποστολής. 

Τα δικαιολογητικά υποβάλλονται σε αντίγραφα ή νόμιμα 
επικυρωμένα φωτοαντίγραφα. (Η επικύρωση φωτοαντι¬ 
γράφων δεν θα γίνεται από τη ΣΕΛΕΤΕ, λόγω μεγάλου 
αριθμού προσέλευσης υποψηφίων και την ως εκ τούτου 
αδυναμία των υπηρεσιών της να ανταποκριθούν στο έργο 
αυτό). 

Ε. ΠΑΡΑΛΑΒΗ ΔΙΚΑΙΟΛΟΓΗΤΙΚΩΝ 

Τα δικαιολογητικά που υποβάλλονται, παραλαμβάνο- 
νται από Διοικητικούς Υπαλλήλους ή Εκπαιδευτικούς της 
ΣΕΛΕΤΕ ή ακόμη Εκπαιδευτικούς της Δημόσιας ΤΕΕ, που 


ορίζονται με απόφαση του Προέδρου του Δ.Σ. της ΣΕ¬ 
ΛΕΤΕ. 

Κατά την παραλαβή ελέγχονται τα δικαιολογητικά τα 
οποία αναγράφονται στην αίτηση και υπογράφονται από 
τους παραλήπτες ένα προς ένα. Οι παραλήπτες δεν είναι 
υπεύθυνοι για την πληρότητα των δικαιολογητικών. Η ευ¬ 
θύνη αυτή βαρύνει τους υποψήφιους. 

Τα δικαιολογητικά ταξινομούνται κατά Σχολή, Τμήμα και 
Ειδικότητα προτίμησης των υποψηφίων από τις Γραμμα- 
τείες των Σχολών ΠΑΤΕΣ Αθηνών και Θεσσαλονίκης και 
τελικά συγκεντρώνονται στην ΠΑΤΕΣ Αθηνών, όπου γίνε¬ 
ται και η αξιολόγησή τους. 

ΣΤ. ΠΛΗΡΟΤΗΤΑ ΤΩΝ ΔΙΚΑΙΟΛΟΓΗΤΙΚΩΝ 

1. Η Αίτηση 

Η αίτηση συμμετοχής είναι έντυπη και χορηγείται από 
τις Γραμματείες των Σχολών. Στην αίτηση αναγράφεται 
οπωσδήποτε η Σχολή υποψηφιότητας (ΠΑΤΕΣ Αθηνών ή 
ΠΑΤΕΣ Θεσσαλονίκης), το Τμήμα της Σχολής που ο υπο¬ 
ψήφιος επιθυμεί να φοιτήσει (Τμήμα Ανωτάτων, Ανωτέ- 
ρων ή Μέσων Σχολών, ανάλογα με τη βαθμίδα του βασικού 
του πτυχίου) και η ακριβής ειδικότητα (π.χ. Μηχανολόγος, 
Ηλεκτρολόγος Μηχανικός, Γεωπόνος, Πτυχ. Νομικής, Οι- 
κονομ. Επιστημών, Πληροφορικής κ.λπ.), όπως αυτή ανα- 
φέρεται στην Προκήρυξη. 

Αίτηση υποψηφιότητας υποβάλλεται μόνο για μια Σχολή 
(Αθηνών ή Θεσσαλονίκης) και για ένα Τμήμα αυτής. 

2. Ο Βασικός Τίτλος Σπουδών 

α) Ως «Βασικός τίτλος Σπουδών» θεωρείται εκείνος με 
την ειδικότητα του οποίου είναι κάποιος υποψήφιος και 
πρέπει να αναφέρεται σαφώς στην αίτηση. 

Στο Βασικό Τίτλο Σπουδών πρέπει να αναγράφεται επα¬ 
κριβώς η ειδικότητα με την οποία ο ενδιαφερόμενος είναι 
υποψήφιος. Η ειδικότητα αυτή πρέπει να είναι σύμφωνη 
και με τη σχετική Προκήρυξη. 

Ο Βασικός Τίτλος Σπουδών υποβάλλεται ή σε αντί¬ 
γραφο ή σε φωτοαντίγραφο νόμιμα επικυρωμένο από αρ¬ 
μόδια Αρχή. Στον τίτλο πρέπει απαραίτητα να γράφεται με 
σαφήνεια η ημερομηνία κατά την οποία ο υποψήφιος έχει 
καταστεί πτυχιούχος, ο βαθμός επίδοσης και ο χαρακτηρι¬ 
σμός του (ΚΑΛΩΣ, ΛΙΑΝ ΚΑΛΩΣ, ΑΡΙΣΤΑ). 

Σε περίπτωση που δεν γράφεται ο βαθμός και ο χαρα¬ 
κτηρισμός το αντίγραφο του τίτλου σπουδών πρέπει να 
συνοδεύεται από βεβαίωση στην οποία να φαίνεται η βαθ¬ 
μολογική κλίμακα (ελάχιστος βαθμός, βάση, μέγιστος 
βαθμός) και οι τυχόν καθιερωμένοι χαρακτηρισμοί, καθώς 
και η αντιστοίχιση με τους παραπάνω χαρακτηρισμούς. Η 
βεβαίωση αυτή πρέπει να έχει εκδοθεί από αρμόδια εκ¬ 
παιδευτική Αρχή. 

β) Αντί του αντιγράφου ή φωτοαντιγράφου του τίτλου ο 
υποψήφιος μπορεί να υποβάλει πιστοποιητικό της Σχο¬ 
λής, στο οποίο να αναφέρονται τα ίδια στοιχεία που ανα- 
φέρονται ανωτέρω (παρ. ΣΤ.2.α). 

γ) Αν το βασικό πτυχίο είναι πτυχίο Σχολής εξωτερικού, 
για να γίνει δεκτό για αξιολόγηση πρέπει να συνοδεύεται 
από βεβαίωση αναγνώρισής του από το ΔΙΚΑΤΣΑ (ή από 
το αντίστοιχο όργανο αναγνώρισης Ισοτιμιών για κάθε πε¬ 
ρίπτωση). 

Στην παραπάνω σχετική αναγνώριση πρέπει να αναφέ- 
ρεται το Τμήμα του Ελληνικού Εκπαιδευτικού Ιδρύματος 
προς το οποίο το βασικό πτυχίο είναι ισότιμο και αντί¬ 
στοιχο. 

Εάν τα πτυχία Σχολών του εξωτερικού δεν αναφέρουν 

γενικό βαθμό και χαρακτηρισμό επίδοσης, αυτό θα πρέπει 
να πιστοποιείται από άλλα συνοδευτικά έγγραφα που 
έχουν εκδοθεί από αρμόδια εκπαιδευτική ή άλλη αρχή 
(π.χ. Πρεσβεία ξένης χώρας) ή από το ΔΙΚΑΤΣΑ). 

Τα πτυχία, τα πιστοποιητικά και όποια άλλα συνοδευτικά 
έγγραφα των Σχολών του εξωτερικού υποβάλλονται, θα 
πρέπει να συνοδεύονται από επίσημη μετάφραση του 
Υπουργείου Εξωτερικών. 

δ) Όταν δεν αναφέρεται ημερομηνία κατά την οποία 
έχει καταστεί πτυχιούχος ο υποψήφιος, τότε ως ημερομη¬ 
νία αποφοίτησης θεωρείται η 31η Δεκεμβρίου του έτους 
αποφοίτησης. 

ε) Όταν στο πτυχίο του υποψηφίου ή στα συνοδευτικά 
έγγραφα δεν αναφέρεται ο βαθμός επίδοσης και ο καθιε¬ 
ρωμένος χαρακτηρισμός του ή και σε περιπτώσεις πτυ¬ 
χίων εξωτερικού, που φέρουν βαθμούς σε κλίμακες που 
δεν χρησιμοποιούνται στην Ελλάδα (π.χ. 90/110), θεωρεί¬ 
ται ότι το πτυχίο φέρει το χαρακτηρισμό «ΚΑΛΩΣ», για την 
αξιολόγησή του σύμφωνα με τα αναφερόμενα στην Παρ. 
Ν.Β.1. κατωτέρω. 

3. Άλλοι τίτλοι σπουδών 

Η περίπτωση αφορά τους υποψήφιους που διαθέτουν, 
πέραν του βασικού τους πτυχίου και άλλα πτυχία εκπαι¬ 
δευτικής βαθμίδας ίδιας με το βασικό ή ανώτερης απ’ αυ¬ 
τήν. Πρέπει να είναι σαφές στην αίτηση ποια πτυχία υπο¬ 
βάλλονται ως «μη βασικοί τίτλοι σπουδών». Οι ανωτέρω τί¬ 
τλοι πρέπει να υποβάλλονται σε αντίγραφα ή νόμιμα επι¬ 
κυρωμένα φωτοαντίγραφα. 

Σε περίπτωση τίτλων Σχολών Εξωτερικών πρέπει μαζί 
με τους ίδιους τους τίτλους να υποβάλλονται οι αναγνωρί¬ 
σεις ισοτιμίας τους από το αρμόδιο όργανο αναγνώρισης 
τίτλων εξωτερικού (ΔΙΚΑΤΣΑ ή Συμβούλια ισοτιμιών 
κ.λπ.). 

Τίτλος σπουδών κατώτερης βαθμίδας από εκείνη του 
βασικού τίτλου του υποψηφίου, δεν αξιολογείται. 

Μέχρι δύο (2) το πολύ τίτλοι σπουδών πέραν του βασι¬ 
κού βαθμολογούνται. 

4. Τίτλοι μεταπτυχιακών σπουδών 

Ως «Τίτλοι Μεταπτυχιακών Σπουδών» νοούνται: 
α) Μεταπτυχιακοί τίτλοι (Μ3$1 θγ 5 κ.λπ.). 
β) Διδακτορικό Δίπλωμα 

Μέχρι δύο (2) το πολύ τίτλοι μεταπτυχιακών σπουδών 
βαθμολογούνται. 

Για να βαθμολογηθεί τίτλος μεταπτυχιακών σπουδών 
πρέπει να αντιστοιχεί σε μεταπτυχιακές σπουδές αποδει- 
κνυόμενης διάρκειας τουλάχιστον ενός (I) έτους, σε ανα¬ 
γνωρισμένο Ανώτατο Ίδρυμα εσωτερικού ή εξωτερικού. 

Οι μεταπτυχιακοί τίτλοι εξωτερικού κάθε επιπέδου γί¬ 
νονται δεκτοί για αξιολόγηση, μόνον εφόσον είναι ανα¬ 
γνωρισμένοι από τα αρμόδια όργανα (π.χ. ΔΙΚΑΤΣΑ) και 
συνοδεύονται από επίσημη μετάφραση του Υπουργείου 
Εξωτερικών. 

5. Ξένες Γλώσσες 

α) Η γνώση της κάθε Ξένης Γλώσσας αποδεικνύεται από 
Πιστοποιητικό ή τίτλο τουλάχιστον της πρώτης βαθμίδας, 
δηλαδή για τα Αγγλικά ΡΙΡ3Τ ΟΕΡΤΙΡΙΟΑΤΕ κ.λπ., για τα 
Γαλλικά ΟΕΡΤΙΡΙΟΑΤ, για τα Γερμανικά ΜΙΤΤΕΙδΤΙΙΡΕ και 
της αντίστοιχης προς αυτά βαθμίδας για τις άλλες Ξένες 
Γλώσσες. 

Οι τίτλοι αυτοί ή τα πιστοποιητικά αυτά πρέπει να έχουν 
χορηγηθεί από αναγνωρισμένα Ιδρύματα των αντίστοιχων 
χωρών και η αντιστοιχία της αναφερόμενης βαθμίδας πρέ¬ 


πει να βεβαιώνεται από το Μορφωτικό Ακόλουθο της αντί¬ 
στοιχης Πρεσβείας. Σε κάθε περίπτωση, πρέπει να υπο¬ 
βάλλεται οπωσδήποτε ο ίδιος ο τίτλος (ή νόμιμα θεωρη¬ 
μένο φωτοαντίγραφό του), καθώς επίσης και επίσημη με¬ 
τάφρασή του στα ελληνικά, 
β) Η Ξένη Γλώσσα πιστοποιείται ακόμη από: 

(1) Επάρκεια διδασκαλίας του Υπουργείου Εθνικής Παι¬ 
δείας και θρησκ/των. 

(2) Νόμιμα αναγνωρισμένο πτυχίο ή αναγνωρισμένο τί¬ 
τλο μεταπτυχιακών σπουδών από ξένη χώρα που χορηγή¬ 
θηκε μετά από μονοετή τουλάχιστον φοίτηση σε αναγνω¬ 
ρισμένο εκπαιδευτικό ίδρυμα της ξένης αυτής χώρας. 

Στην περίπτωση αυτή πρέπει να βεβαιώνεται αρμόδια 
και με σαφήνεια η διάρκεια σπουδών. 

(3) Τίτλο σπουδών (Αποδεικτικό, Πιστοποιητικό, Βεβαί¬ 
ωση κ.λπ.) Δευτεροβάθμιας ξένης χώρας που αντιστοιχεί 
τουλάχιστον σε απολυτήριο τίτλο ελληνικού Γυμνασίου. 

(4) Τίτλο προαγωγής από το πρώτο (Ιο) τουλάχιστον 
έτος σπουδών Σχολής Τριτοβάθμιας Εκπαίδευσης του 
εξωτερικού, φοιτητών που έχουν μετεγγραφεί σε αντί¬ 
στοιχα Ιδρύματα του εσωτερικού. 

Μέχρι δύο (2) το πολύ τίτλοι ή πιστοποιητικά γνώσης Ξέ¬ 
νων Γλωσσών βαθμολογούνται. 

6. Βεβαιώσεις διδακτικής πείρας 
Για τις βεβαιώσεις της διδακτικής πείρας ισχύουν τα 
εξής: 

α) Η διδακτική πείρα που βεβαιώνεται πρέπει να έχει 
αποκτηθεί σε δημόσια ή ιδιωτικά αναγνωρισμένα σχολεία 
ή σχολές ή ιδρύματα του εσωτερικού ή εξωτερικού, στην 
ειδικότητα του βασικού πτυχίου ή σε συναφή ειδικότητα 
και μετά την κτήση του πτυχίου αυτού. 

β) Η διδακτική πείρα σε αναγνωρισμένες ιδιωτικές σχο¬ 
λές του εσωτερικού πρέπει απαραίτητα να βεβαιώνεται 
για την αλήθεια του περιεχομένου της από δημόσια εκπ- 
/κή αρχή. 

Η βεβαίωση αυτή για να ληφθεί υπόψη θα πρέπει να συ¬ 
νοδεύεται και με βεβαίωση του αρμόδιου ασφαλιστικού 
φορέα, δηλαδή του ΙΚΑ για το αντίστοιχο διάστημα. 

γ) Η διδακτική πείρα σε σχολές του εξωτερικού πρέπει 
απαραίτητα να βεβαιώνεται για την αλήθεια του περιεχο¬ 
μένου της από Προξενική Αρχή της αντίστοιχης χώρας 
(εφόσον δεν υπάρχει αρμόδια Ελληνική Εκπαιδευτική 
Αρχή). 

δ) Σε κάθε βεβαίωση πρέπει να αναφέρονται οπωσδή¬ 
ποτε: 

(1) Το χρονικό διάστημα (έναρξη-λήξη) που δίδαξε ο 
υποψήφιος. 

(2) Τα μαθήματα που δίδαξε και οπωσδήποτε οι ώρες 
που δίδαξε τόσο ανά εβδομάδα, όσο και συνολικά ανά 
μήνα και εξάμηνο. 

(3) Η ιδιότητα και ειδικότητα με την οποία δίδαξε. 

ε) Στις βεβαιώσεις διδακτικής πείρας πρέπει να φαίνε¬ 
ται και να βεβαιώνεται με σαφήνεια ότι ο υποψήφιος 
ασκούσε καθαρά διδακτικό έργο. 

στ) Οι βεβαιώσεις πρέπει να θεμελιώνουν την πραγμα¬ 
τοποίηση της διδασκαλίας (διδακτικής πείρας) όχι να δη¬ 
λώνουν απλώς την έναρξη ή τη λήξη απασχόλησης (π.χ. 
«ανάληψη υπηρεσίας», «διακοπή σύμβασης» κ.λπ.). 

7. Βεβαιώσεις επαγγελματικής πείρας 
Η επαγγελματική πείρα για να αξιολογηθεί πρέπει να 
έχει αποκτηθεί στην ειδικότητα του βασικού πτυχίου και 
μετά την κτήση του πτυχίου αυτού. Ειδικότερα: 

α) Επαγγελματική Πείρα στο Δημόσιο Τομέα 

Όσοι εργάστηκαν στο Δημόσιο Τομέα πρέπει να υπο¬ 
βάλουν βεβαίωση από την Υπηρεσία τους, η οποία να βε¬ 
βαιώνει ακριβώς το χρονικό διάστημα εργασίας, (από ... 
μέχρι ...), την υπαλληλική κατηγορία, το βαθμό, την ιδιό¬ 
τητα, την ειδικότητα, το πτυχίο τους, το επιτελεσθέν έργο 
(σε ποια ακριβώς εργασία απασχολήθηκε ο υποψήφιος) 
και το συγκεκριμένο είδος της απασχόλησης. 

β) Επαγγελματική Πείρα στον Ιδιωτικό Τομέα 

1. Όσοι εργάστηκαν στον Ιδιωτικό Τομέα ως μισθωτοί 
πρέπει να υποβάλουν βεβαίωση του εργοδότη στην οποία 
να φαίνεται ακριβώς το χρονικό διάστημα κατά το οποίο 
εργάστηκαν (από ... μέχρι...), η ιδιότητα, η ειδικότητα, το 
πτυχίο και ειδικά το έργο που επιτελούσαν κατά τη σχετική 
απασχόληση (σε ποια ακριβώς εργασία απασχολήθηκε ο 
υποψήφιος). 

Η βεβαίωση αυτή πρέπει να είναι θεωρημένη για το αλη¬ 
θές του περιεχομένου από αρμόδια Αρχή (π.χ. την Επιθε¬ 
ώρηση Εργασίας της περιοχής που εδρεύει η επιχείρηση 
και όπου δεν υπάρχει κάλυψη των περιοχών που πραγμα¬ 
τοποιήθηκε η εργασία, από το Ι.Κ.Α.). 

2. Όσοι εργάστηκαν στον Ιδιωτικό Τομέα, ως ελεύθεροι 
επαγγελματίες πρέπει να υποβάλουν βεβαίωση από Τε¬ 
χνικό ή Επαγγελματικό ή άλλο Επιμελητήριο ή από Επαγ¬ 
γελματικό Σύλλογο, στην οποία θα αναφέρεται ακριβώς το 
διάστημα κατά το οποίο άσκησε ο υποψήφιος το επάγ¬ 
γελμα. 

Η βεβαίωση αυτή πρέπει να συνοδεύεται και από βεβαί¬ 
ωση της Οικονομικής Εφορίας, στην οποία: 

(α) θα αναγράφεται το ακριβές χρονικό διάστημα κατά 
το οποίο ο υποψήφιος άσκησε το επάγγελμα που δηλώνει 
στην ΠΑΤΕΣ (δηλαδή ημερομηνία έναρξης άσκησης του 
αντίστοιχου επαγγέλματος και ότι έκτοτε δεν έπαψε να 
ασκεί το επάγγελμα μέχρι την ημερομηνία έκδοσης της 
βεβαίωσης) και 

(β) θα αναγράφεται σαφώς ότι για το διάστημα αυτό δη¬ 
λώθηκαν έσοδα και επίσης ότι τα έσοδα αυτά προέρχονται 
από την άσκηση του επαγγέλματος αυτού και όχι από άλ¬ 
λες πηγές. Σε περίπτωση που η Εφορία δεν μπορεί να χο¬ 
ρηγήσει την ανωτέρω βεβαίωση, ο υποψήφιος μπορεί να 
υποβάλει την θεωρημένη από την Εφορία υπεύθυνη δή¬ 
λωση που προβλέπεται από την Απόφαση του Υπουργείου 
Οικονομικών αριθ. ΠΟΛ/1127/1068622/ 826/14.7.92 
που έχει εκδοθεί κατ’ εφαρμογή του άρθρου 33 του Ν. 
1882/90. 

Για κάθε περίπτωση εργαζομένου στον ιδιωτικό τομέα 
φωτοαντίγραφα Εκκαθαριστικών Σημειωμάτων της Εφο¬ 
ρίας, αποδείξεις Ταμείων, φωτοτυπίες βιβλιαρίων ενσή¬ 
μων κ.λπ., δεν αξιολογούνται, γι’ αυτό δεν γίνονται δεκτά. 

3. Το χρονικό διάστημα της Πρακτικής Ασκησης των δικη¬ 
γόρων, μπορεί να βεβαιωθεί μόνο από το Δικηγορικό Σύλ¬ 
λογο. 

Στις βεβαιώσεις άσκησης δικηγορίας θα πρέπει να ανα- 
φέρεται η ημερομηνία εγγραφής του υποψηφίου στο βι¬ 
βλίο ασκούμενων του οικείου Δικηγορικού Συλλόγου και η 
ημερομηνία διορισμού του ως δικηγόρου. 

Πείρα ασκούμενου δικηγόρου μεγαλύτερη των δύο (2) 
ετών δεν υπολογίζεται. 

γ) Επαγγελματική Πείρα από Υπηρεσία στις Ένοπλες 
Δυνάμεις 

Η Επαγγελματική πείρα από την Υπηρεσία στις Ένο¬ 
πλες Δυνάμεις αξιολογείται και βαθμολογείται μόνο εφό¬ 


σον βεβαιώνεται αρμόδια, ότι αποκτήθηκε στην ίδια ειδκ 
κότητα με το βασικό πτυχίο και μετά την κτήση του πτυ¬ 
χίου αυτού. 

Ειδικότερα, η επαγγελματική πείρα στις Ένοπλες Δυ¬ 
νάμεις βεβαιώνεται: 

Με βεβαιώσεις των Στρατιωτικών Μονάδων, στις οποίες 
πρέπει να αναφέρονται το χρονικό διάστημα και το έργο 
που επιτέλεσε ο υποψήφιος στην ειδικότητα του πτυχίου 
του. Στην περίπτωση αυτή θα προσκομιστεί και πιστοποιη¬ 
τικό τύπου Α', εκτός αν από τη βεβαίωση προκύπτει ότι ο 
υποψήφιος υπηρετεί στις Ένοπλες Δυνάμεις κατά την 
ημερομηνία υποβολής των δικαιολογητικών, οπότε αρκεί 
η βεβαίωση της στρατιωτικής μονάδας για τη βεβαίωση 
της σχετικής πείρας. 

Ζ. ΕΠΑΛΗΘΕΥΣΗ ΔΙΚΑΙΟΛΟΓΗΤΙΚΩΝ 

Σύμφωνα με την Κανονιστική Απόφαση του Υπουργού 
Εθνικής Παιδείας και θρησκευμάτων αριθ. Γ2/5955/93 
(ΦΕΚ 842/τ.Β74.11.93) τα υποβαλλόμενα κατά τα ανω¬ 
τέρω δικαιολογητικά επαληθεύονται ως προς τη γνησιό¬ 
τητα και την ακρίβεια του περιεχομένου τους από τις υπη¬ 
ρεσίες και γενικά τους φορείς από τους οποίους εκδόθη- 
καν. 

Η. ΑΠΟΚΛΕΙΣΜΟΣ ΑΠΟ ΤΗ ΔΙΑΔΙΚΑΣΙΑ ΕΠΙΛΟΓΗΣ 

Αποκλείεται της διαδικασίας επιλογής υποψήφιος ο 
οποίος: 

1. Έχει ειδικότητα που δεν εμπίπτει στην Προκή¬ 
ρυξη. 

2. Υποβάλλει πτυχίο δυσανάγνωστο ή ανεπικύρωτη φω¬ 
τοτυπία του πρωτοτύπου. 

3. Δεν υποβάλει σε σχέση με το βασικό πτυχίο: 

α) Πτυχιούχος της ημεδαπής: 

Τον πρωτότυπο τίτλο ή το βασικό πτυχίο του (αντίγραφό 
του ή νόμιμα επικυρωμένη φωτοτυπία του) ή αντίστοιχο 
πιστοποιητικό Σχολής. 

β) Πτυχιούχος της αλλοδαπής: 

Αναγνώριση του τίτλου του από το ΔΙΚΑΤΣΑ (ή άλλο αρ¬ 
μόδιο όργανο) ως ισοτίμου. 

4. Δεν δηλώνει σαφώς στην αίτησή του για ποια Σχολή, 
για ποιο Τμήμα και για ποια ειδικότητα της ΠΑΤΕΣ είναι 
υποψήφιος. 

5. Δεν δηλώνει στην αίτησή του με σαφήνεια, σε περί¬ 
πτωση υποβολής περισσοτέρων του ενός πτυχίου, ποιο 
πτυχίο υποβάλει ως «Βασικό». 

6. Έχει υποβάλει αίτηση εκπρόθεσμα. 

7. Είναι πτυχιούχος σχολής της αλλοδαπής και δεν υπο¬ 
βάλει απολυτήριο Ελληνικού Λυκείου ή σχετική Βεβαίωση 
γνώσης της ελληνικής γλώσσας κατά την έννοια των δια¬ 
τάξεων της παρ. 10 του άρθρου 14 του Ν. 1566/85. 

8. Υποβάλει αίτηση και για την ΠΑΤΕΣ Αθηνών και για 
την ΠΑΤΕΣ θεσ/νίκης. 

9. Έχει υπερβεί το όριο ηλικίας (παρ. Ι.Α.2 ανωτέρω) ή 
δεν έχει υποβάλει αντίγραφο Δελτίου Ταυτότητας και η 
ηλικία του δεν προκύπτει από άλλο έγγραφο αρμόδιας 
Υπηρεσίας. 

II. ΚΡΙΤΗΡΙΑ ΕΠΙΛΟΓΗΣ - ΒΑΘΜΟΛΟΓΗΣΗ 

Α. ΚΡΙΤΗΡΙΑ 

Η βαθμολόγηση των δεδομένων των υποψηφίων γίνεται 
με τα επόμενα κριτήρια: 

1. Σπουδές (Βαθμός βασικού πτυχίου, άλλα πτυχία, με¬ 
ταπτυχιακές σπουδές και ξένες γλώσσες) 

2. Διδακτική πείρα 

3. Επαγγελματική πείρα 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


5563 


Β. ΑΞΙΟΛΟΓΗΣΗ 

Οι βαθμολογικές μονάδες επιμερίζονται στα διάφορα 
κριτήρια, ως εξής: 

1. Σπουδές: 

α) Βασικό Πτυχίο: 

(1) Για χαρακτηρισμό «ΚΑΛΩΣ» μονάδες 10 

(2) Για χαρακτηρισμό «ΛΙΑΝ ΚΑΛΩΣ» μονάδες 20 

(3) Για χαρακτηρισμό «ΑΡΙΣΤΑ» μονάδες 30 

Σε περιπτώσεις βαθμολόγησης βασικών πτυχίων: 

ι) Πτυχιούχων ΤΕΙ, όταν δεν αναγράφεται ο χαρακτηρι¬ 
σμός, ισχύει η παρακάτω αντιστοιχία: 

— Βαθμός 5.0-6.99 = «ΚΑΛΩΣ» 

— Βαθμός 7.0-8.49 = «ΛΙΑΝ ΚΑΛΩΣ» 

-Βαθμός 8.5-10 = «ΑΡΙΣΤΑ» 

ιι) Αποφοίτων ΤΕΛ, ΕΠΛ και Μέσων Σχολών του Ν.Δ. 
580/70, όπου υπάρχει ο χαρακτηρισμός «ΣΧΕΔΟΝ ΚΑ¬ 
ΛΩΣ», αυτός αξιολογείται όπως και ο χαρακτηρισμός «ΚΑ¬ 
ΛΩΣ» με 10 μονάδες. 

Στις περιπτώσεις ι) και ιι) η βαθμολόγηση γίνεται πάλι 
σύμφωνα με την αντίστοιχη των (1), (2) και (3) ανωτέρω. 

β) Αλλα Πτυχία ή Τίτλοι: 

Για κάθε πτυχίο ή τίτλο -πέρα από το «βασικό»- εκπαι¬ 
δευτικής βαθμίδας ίδιας ή ανώτερης από τη βαθμίδα του 
«βασικού» πτυχίου, μονάδες δέκα (10). 

Αξιολογούνται μέχρι δύο (2) το πολύ πτυχία, δηλαδή 
υπολογίζονται το πολύ 2x10 = 20 μονάδες για την κα¬ 
τοχή και άλλων -πλην του βασικού- πτυχίων. 

Ειδικότερα: 

-Σε πτυχιούχο ΑΕΙ: Για να αξιολογηθεί πτυχίο του ως 
δεύτερο κ.λπ. πρέπει να είναι πτυχίο ΑΕΙ. 

-Σε πτυχιούχο ΤΕΙ: Για να αξιολοηθεί πτυχίο του ως 
δεύτερο κ.λπ. πρέπει να είναι άλλο πτυχίο ΑΕΙ ή ΤΕΙ. 

- Σε πτυχιούχο ΤΕΛ ή ΕΠΛ ή Μέσης Σχολής του Ν.Δ. 
580/70: Για να αξιολογηθεί δεύτερος κ.λπ. τίτλος πρέπει 
αυτός να είναι πτυχίο άλλης ειδικότητας Τεχνικού Επαγ¬ 
γελματικού Λυκείου (ΤΕΛ) ή Ενιαίου Πολυκλαδικού Λυ¬ 
κείου (ΕΠΛ) ή Πτυχίο Μέσης Σχολής του Ν.Δ. 580/70. 

Επίσης, στην ίδια περίπτωση ανωτέρω: Υπολογίζεται ως 
δεύτερος τίτλος σπουδών (μη βασικός) το Απολυτήριο Γε¬ 
νικού Λυκείου ή το Απολυτήριο ΤΕΛ ή ΕΠΛ για όσους πα¬ 
ρακολούθησαν μαθήματα δέσμης σ’ αυτά. Ακόμη αξιολο¬ 
γείται ως άλλος τίτλος η τυχόν κατοχή πτυχίου ΤΕΙ ή ΑΕΙ. 

Πτυχίο ΤΕΣ του Ν.576/77 ή του Ν. 1566/85 δεν αξιολο¬ 
γείται ως δεύτερο κ.λπ. πτυχίο στις περιπτώσεις αυτές. 

Τίτλοι Ειδικότητας ή Εξειδίκευσης κ.λπ. δεν αξιολογού¬ 
νται ως δεύτερα πτυχία, επειδή δεν αποτελούν τίτλο Σχο¬ 
λής της ίδιας ή ανώτερης βαθμίδας (π.χ. Νοσηλευτικής, 
Ιατρικής κ.λπ.) κατά τα ανωτέρω. 

γ) Αναγνωρισμένοι Μεταπτυχιακοί Τίτλοι Σπουδών 
α) Μεταπτυχιακός τίτλος: μονάδες 15 

β) Διδακτορικό Δίπλωμα: μονάδες 30 

Αξιολογούνται μέχρι δύο (2) το πολύ μεταπτυχιακοί τί¬ 
τλοι σπουδών (δηλαδή η μέγιστη βαθμολογία από κατοχή 
μεταπτυχιακών τίτλων προκύπτει σε περίπτωση κατά την 
οποία ο υποψήφιος είναι κάτοχος ενός (1) μεταπτυχιακού 
τίτλου και ενός (1) διδακτορικού: Μονάδες 
15 + 30 = 45). 

δ) Ξένες Γλώσσες 

Για τη γνώση κάθε μιας ξένης γλώσσας (που πιστοποιεί¬ 
ται σύμφωνα με την παρ. ΣΤ.5 ανωτέρω): μονάδες 5. 

Αξιολογείται η γνώση μέχρι δύο (2) το πολύ ξένων γλωσ¬ 
σών. Δηλαδή το μέγιστο 2x5 = 10 μονάδες. 


2. Διδακτική Πείρα 

Για κάθε ένα (1) έτος διδακτικής πείρας (μη επαγγελμα¬ 
τικής) με πλήρη απασχόληση - και μέχρι πέντε (5) έτη 
κατά μέγιστο - ο υποψήφιος βαθμολογείται με 6 μονάδες. 
Δηλαδή μέγιστο όριο βαθμολογίας διδακτικής πείρας: 6 
μονάδες χ 5 έτη = 30 μονάδες. 

Η αξιολόγηση της διδακτικής πείρας γίνεται σύμφωνα 
με τα αναφερόμενα στην παρ. ΣΤ.6 ανωτέρω. 

3. Επαγγελματική Πείρα 

Για κάθε ένα (1) έτος επαγγελματικής πείρας (μη διδα¬ 
κτικής) με πλήρη απασχόληση - και μέχρι πέντε (5) έτη 
κατά μέγιστο - ο υποψήφιος βαθμολογείται με 4 μονάδες. 
Δηλαδή μέγιστο όριο βαθμολογίας επαγγελματικής πεί¬ 
ρας: 4 μονάδες χ 5 έτη = 20 μονάδες. 

Η αξιολόγηση επαγγελματικής πείρας γίνεται σύμφωνα 
με τα αναφερόμενα στην παρ. ΣΤ.7 ανωτέρω. 

Γ. Η ΒΑΘΜΟΛΟΓΗΣΗ ΤΩΝ ΔΕΔΟΜΕΝΩΝ 

1. Η βαθμολόγηση των Σπουδών 

Η βαθμολόγηση των στοιχείων των σχετικών με τις 
σπουδές γίνεται σύμφωνα με τα αναφερόμενα στην παρ. 
Β.1. 

2. Η βαθμολόγηση της Διδακτικής πείρας 

Η διδακτική πείρα βαθμολογείται αφού πρώτα γίνει ανα¬ 
γωγή της σε έτη πλήρους διδακτικής απασχόλησης. 

Ως πλήρης διδακτική απασχόληση νοείται εκείνη κατά 
την οποία ο υποψήφιος είχε ωράριο διδασκαλίας δεκαο¬ 
κτώ (18) ώρες την εβδομάδα. Εάν ο υποψήφιος είχε με¬ 
ρική διδακτική απασχόληση, αυτή ανάγεται σε πλήρη απα¬ 
σχόληση (σε εβδομάδες), που βρίσκεται από το γινόμενο 
του αριθμού των εβδομάδων που δίδαξε, επί το κλάσμα 
που έχει αριθμητή τον αριθμό των ωρών που δίδαξε κάθε 
εβδομάδα και παρονομαστή το δεκαοκτώ (18). Ένα πλή¬ 
ρες διδακτικό έτος που βαθμολογείται με 6 μονάδες νοεί¬ 
ται το διάστημα των τριάντα δύο (32) εβδομάδων (8 μήνες 
χ 4 εβδομάδες = 32 εβδομάδες) πραγματικής διδακτικής 
διδασκαλίας. Εάν κατά την αναγωγή προκύψουν περισσό¬ 
τερες από 32 εβδομάδες, οι επιπλέον των 32 εβδομάδων 
δεν μεταφέρονται σε άλλο διδακτικό έτος, εφόσον η διδα¬ 
σκαλία έχει πραγματοποιηθεί στο ίδιο διδακτικό έτος. 

Εάν κατά την αναγωγή προκύψουν λιγότερες από 32 
εβδομάδες, τότε ο υποψήφιος βαθμολογείται με το γινό¬ 
μενο των 6 μονάδων επί το κλάσμα που έχει αριθμητή τον 
αριθμό των εβδομάδων που δίδαξε και παρονομαστή το 
32. 

3. Η βαθμολόγηση της Επαγγελματικής πείρας 

Η Επαγγελματική πείρα βαθμολογείται αφού πρώτα γί¬ 
νει αναγωγή της σε έτη πλήρους επαγγελματικής απασχό¬ 
λησης. Ως πλήρης επαγγελματική απασχόληση θεωρείται 
εκείνη κατά την οποία μέσα στο έτος έχουν πραγματοποι¬ 
ηθεί τουλάχιστον 300 ημερομίσθια. Πείρα που πλεονάζει 
δεν μεταφέρεται σε άλλο έτος, εφόσον η επαγγελματική 
απασχόληση έχει πραγματοποιηθεί το ίδιο έτος. 

4. Η βαθμολόγηση της Διδακτικής και Επαγγελματικής 
πείρας 

Αν ο υποψήφιος έχει και διδακτική και επαγγελματική 
πείρα, ο συνυπολογισμός της γίνεται ως εξής: 

α) Αν η διδακτική και επαγγελματική πείρα δεν συμπί¬ 
πτουν καθόλου ημερολογιακά: Βαθμολογείται πρώτα η 
ανηγμένη διδακτική πείρα (σύμφωνα με την παρ. Γ2 ανω¬ 
τέρω) και εφόσον δεν καλύπτονται οι τριάντα (30) μονά¬ 
δες, βαθμολογείται και η επαγγελματική πείρα (σύμφωνα 
με την παρ. Γ.3 ανωτέρω) μόνο για το τμήμα της, που μαζί 

με την ανηγμένη διδακτική πείρα θα σχηματίζει άθροισμα 
το μέγιστο τριάντα (30) μονάδων. 

β) Αν η διδακτική και επαγγελματική πείρα συμπίπτουν 
ημερολογιακά στο σύνολο ή μερικά, ανάγεται πρώτα η δι¬ 
δακτική πείρα σε πλήρη απασχόληση. Αν η διδακτική 
πείρα μετά την αναγωγή καλύπτει 30 βαθμούς, βαθμολο¬ 
γείται μόνο η διδακτική πείρα, ενώ η επαγγελματική δεν 
λαμβάνεται υπόψη. Αν η διδακτική πείρα μετά την ανα¬ 
γωγή καλύπτει βαθμούς λιγότερους των 30 βαθμολογείται 
και η επαγγελματική πείρα, αλλά μόνο για το χρονικό διά¬ 
στημα που δεν επικαλύπτεται από ανηγμένη διδακτική 
πείρα. 

Στην περίπτωση αλληλοκάλυψης διδακτικής και επαγ¬ 
γελματικής πείρας, βαθμολογείται μόνο η διδακτική. 

Σε καμία περίπτωση το άθροισμα της βαθμολογούμενης 
διδακτικής και επαγγελματικής πείρας, δεν μπορεί να 
υπερβαίνει τους τριάντα (30) βαθμούς. 

Σε περίπτωση που από τον τελικό υπολογισμό της βαθ¬ 
μολογίας της πείρας (διδακτικής και επαγγελματικής συ¬ 
νολικά) προκύπτει αριθμός με δεκαδικό μέρος μικρότερο 
της μισής μονάδας (0,5) στρογγυλοποιείται στον αμέσως 
μικρότερο ακέραιο βαθμό, ενώ, αν το δεκαδικό αυτό μέ¬ 
ρος είναι ίσο με τη μισή μονάδα (0,5) ή μεγαλύτερο, 
στρογγυλοποιείται στον αμέσως μεγαλύτερο ακέραιο 
βαθμό. 

III. ΟΡΓΑΝΑ ΑΞΙΟΛΟΓΗΣΗΣ - ΔΙΑΔΙΚΑΣΙΑ ΒΑΘΜΟΛΟ¬ 
ΓΗΣΗΣ 

Με απόφαση του Δ.Σ. της ΣΕΛΕΤΕ μετά από εισήγηση 
του Δ/ντή της ΠΑΤΕΣ Αθηνών ορίζονται τα παρακάτω όρ¬ 
γανα, που είναι αρμόδια για τη διενέργεια της επιλογής 
των σπουδαστών για την εισαγωγή τους στη ΠΑΤΕΣ/ 
ΣΕΛΕΤΕ (Αθηνών - θεσ/νίκης) και τα οποία συνεδριάζουν 
στην Αθήνα: 

1. Επιτροπή Διεξαγωγής της Αξιολόγησης 

2. Βαθμολογητές Δικαιολογητικών 

3. Επιτροπή Εκδόσεως Αποτελεσμάτων και Εκδίκασης 
Ενστάσεων 

Κατά τη λήψη αποφάσεων από τις ανωτέρω Επιτροπές 
σε περίπτωση ισοψηφίας υπερισχύει η ψήφος του Προέ¬ 
δρου τους. 

Για την υποβοήθηση του έργου των ανωτέρω Επιτρο¬ 
πών και γενικά των οργάνων που πραγματοποιούν τη δια¬ 
δικασία επιλογής, μπορεί να χρησιμοποιηθεί για ορισμέ¬ 
νες εργασίες της διδαδικασίας επιλογής η μηχανοργά¬ 
νωση έπειτα από απόφαση του Δ.Σ. της ΣΕΛΕΤΕ και με 
την προϋπόθεση ότι εξασφαλίζεται η ακρίβεια και το αδιά¬ 
βλητο της διαδικασίας επιλογής. Οι εργασίες μηχανοργά¬ 
νωσης τελούν υπό τον έλεγχο και την εποπτεία των ανω¬ 
τέρω Επιτροπών και οργάνων αντίστοιχα. 

Α. Επιτροπή Διεξαγωγής της Αξιολόγησης 
Συγκροτείται Επιτροπή Διεξαγωγής της Αξιολόγησης 
που αποτελείται από εκπαιδευτικούς της ΣΕΛΕΤΕ και της 
Β'/θμιας Εκπαίδευσης, με πρόεδρο το Δ/ντή της ΠΑΤΕΣ 
Αθηνών. Ο αριθμός των Μελών της είναι ανάλογος προς 
τον αριθμό των υποψηφίων και όχι μεγαλύτερος των εννέα 
(9) εκ των οποίων δύο (2) Μέλη είναι Εκπαιδευτικοί της Β7 
θμιας Εκπαίδευσης. 

Έργο της Επιτροπής Διεξαγωγής της Αξιολόγησης είναι 
η παραλαβή των δικαιολογητικών, μετά τη λήξη της προ¬ 
θεσμίας υποβολής τους από τις Γραμματείες της ΠΑΤΕΣ 
Αθηνών και της ΠΑΤΕΣ θεσ/νίκης, ο έλεγχος της εγκυρό- 
τητας και πληρότητάς τους για τον καθορισμό των δι¬ 


καιούμενων να συμμετάσχουν στην επιλογή με βάση τα δι- 
καιολογητικά αυτά, η ταξινόμησή τους κατά Σχολή, Τμήμα, 
Βαθμίδα και Ειδικότητα, η ισομερής, κατά το δυνατό κατα¬ 
νομή τους στους βαθμολογητές, η λύση ενδεχόμενων 
προβλημάτων της διαδικασίας αξιολόγησης, η καθοδή¬ 
γηση των βαθμολογητών, ώστε η αξιολόγηση να είναι 
ομοιόμορφη και επίσης η παράδοση στην Επιτροπή Εκδό¬ 
σεως Αποτελεσμάτων: 

1) Των φακέλων των υποψηφίων, 

2) Των Φύλλων Αξιολόγησης των υποψηφίων και 

3) Του «Πίνακα Αποκλεισμένων της Αξιολόγησης» (στον 
οποίο φαίνεται και ο λόγος αποκλεισμού του κάθε υποψη¬ 
φίου). 

Η Επιτροπή Διεξαγωγής Αξιολόγησης αποφασίζει για 
κάθε θέμα που προκύπτει κατά τη διαδικασία αξιολόγη¬ 
σης, αφορά τα κριτήρια και τη διαδικασία επιλογής και δεν 
προβλέπεται στην απόφαση αυτή ή από τις ισχύουσες δια¬ 
τάξεις. 

Η ίδια Επιτροπή ρυθμίζει και τα θέματα της κατανομής 
της εργασίας μεταξύ των υπαλλήλων που διατίθενται για 
την υποβοήθηση του έργου της διαδικασίας της αξιολόγη¬ 
σης. 

Το έργο της Επιτροπής αυτής λήγει μετά την ολοκλή¬ 
ρωση της διαδικασίας βαθμολόγησης. 

Β. Βαθμολογητές - Βαθμολόγηση Δικαιολογητικών 
Ο έλεγχος, η αξιολόγηση και η βαθμολόγηση των δι- 
καιολογητικών με τα προσόντα κάθε υποψηφίου θα γίνει 
από δύο (2) βαθμολογητές. 

Οι βαθμολογητές ορίζονται σε αριθμό ανάλογο των 
υποψηφίων και βαθμολογούν τα προσόντα τους με βάση 
τα κριτήρια που ορίστηκαν ανωτέρω. Ο συνολικός βαθμός 
που συγκεντρώνει ο κάθε υποψήφιος και ο οποίος είναι το 
άθροισμα των επιμέρους βαθμών αξιολόγησης των προ¬ 
σόντων του, αποτελεί το «Βαθμό Αξιολόγησής» του και 
αυτός καθορίζει τη σειρά του στον «Πίνακα Επιλογής». 

Κάθε βαθμολογητής αξιολογεί ατομικά σε διαφορετικό 
«Φύλλο Αξιολόγησης» τα προσόντα κάθε υποψηφίου, με 
βάση τα νόμιμα υποβληθέντα δικαιολογητικά του και σύμ¬ 
φωνα με την κατωτέρω διαδικασία: 

Με απόφαση της Επιτροπής Διεξαγωγής της Αξιολόγη¬ 
σης, κατανέμονται τα προς αξιολόγησης δικαιολογητικά 
των υποψηφίων στους Α' βαθμολογητές ονομαστικά, οι 
οποίοι και θα τα αξιολογήσουν για πρώτη φορά. Μετά την 
πρώτη αυτή αξιολόγηση, οι Α’ βαθμολογητές παραδίδουν 
τα δικαιολογητικά και τα σχετικά φύλλα αξιολόγησης στην 
Επιτροπή Διεξαγωγής της Αξιολόγησης, η οποία έπειτα 
από κλήρωση μεταξύ των βαθμολογητών, ορίζει τους Β’ 
βαθμολογητές, στους οποίους επίσης με κλήρωση παρα- 
δίδονται μόνο τα δικαιολογητικά, τα οποία θα αξιολογή¬ 
σουν και θα ελέγξουν σε δεύτερο βαθμό, με την προϋπό¬ 
θεση ότι κανένας βαθμολογητής δεν θα μπορεί να αξιολο¬ 
γήσει δύο (2) φορές τα ίδια δικαιολογητικά. 

Ο Β’ βαθμολογητής δεν γνωρίζει το αποτέλεσμα της 
Αξιολόγησης του Α’ βαθμολογητή, του οποίου το φύλλο 
αξιολόγησης κρατεί η Επιτροπή Διεξαγωγής της Αξιολό¬ 
γησης και δεν του το γνωστοποιεί. Ως τελικός «Βαθμός 
Αξιολόγησης» του υποψηφίου λαμβάνεται ο βαθμός των 
δύο βαθμολογητών (Α’ και Β’), εφόσον οι βαθμοί αυτοί 
αξιολόγησης συμπίπτουν. Στην περίπτωση που υπάρχει 
διαφορά στο βαθμό των βαθμολογητών, τα δικαιολογητικά 
αξιολογούνται εκ νέου από Τριμελή Επιτροπή Αναβαθμο¬ 
λόγησης, που αποτελείται - για τον κάθε υποψήφιο - από 

τους ίδιους τους Α’ και Β* βαθμολογητές και από ένα Μέ¬ 
λος της Επιτροπής Διεξαγωγής της Αξιολόγησης, ως Πρό¬ 
εδρο, που ορίζεται με απόφαση της Επιτροπής αυτής. 

Η τριμελής Επιτροπή Αναβαθμολόγησης, μετά από 
έλεγχο, συντάσσει τελικό Φύλλο Αξιολόγησης, στο οποίο 
αναγράφονται αναλυτικά οι βαθμολογίες των Α’ και Β’ 
βαθμολογητών ως και ο τελικός βαθμός στον οποίο κατα¬ 
λήγει η Επιτροπή, που αποτελεί και τον οριστικό «Βαθμό 
Αξιολόγησης» του υποψηφίου σπουδαστή. 

Η Επιτροπή Διεξαγωγής της Αξιολόγησης, αφού συγκε¬ 
ντρώσει τα αξιολογημένα από τους Βαθμολογητές και τις 
Επιτροπές Αναβαθμολόγησης δικαιολογητικά και φύλλα 
αξιολόγησης, τα παραδίδει στην Επιτροπή Εκδόσεως 
Αποτελεσμάτων μαζί με τον «Πίνακα Αποκλεισμένων της 
Αξιολόγησης». 

Γ. Επιτροπή Εκδόσεως Αποτελεσμάτων και Εκδίκασης 
Ενστάσεων 

Συγκροτείται πενταμελής Επιτροπή Εκδόσεως Αποτε¬ 
λεσμάτων και Εκδίκασης Ενστάσεων, που αποτελείται 
από τέσσερις (4) εκπαιδευτικούς της ΣΕΛΕΤΕ και ένα (1) 
εκπαιδευτικό της Β'/θμιας Εκπαίδευσης. 

Έργο της Επιτροπής είναι: 

α) Η έκδοση των αποτελεσμάτων και η υποβολή τους για 
επικύρωση στο Δ.Σ. της ΣΕΛΕΤΕ. 
β) Η εκδίκαση των τυχόν ενστάσεων, 
α) Η Έκδοση των Αποτελεσμάτων 
Η Επιτροπή Εκδόσεως Αποτελεσμάτων, αφού παραλά- 
βει τα Φύλλα Αξιολόγησης και τα δικαιολογητικά από την 
Επιτροπή Διεξαγωγής της Αξιολόγησης, συντάσσει πί¬ 
νακα, κατά ειδικότητα των επιτυχόντων υποψηφίων, κατά 
σειρά, με βάση τον αριθμό εισακτέων και τη βαθμολογία 
αξιολόγησης των δικαιολογητικών τους χωριστά για την 
ΠΑΤΕΣ Αθηνών και την ΠΑΤΕΣ θεσ/νϊκης. Σε περίπτωση 
ισοβαθμίας στην τελευταία θέση του αριθμού των εισα¬ 
κτέων, που έχει καθοριστεί με την αντίστοιχη Απόφαση 
του Υπουργού Εθνικής Παιδείας και θρησκευμάτων για 
κάθε ειδικότητα, θα θεωρηθούν εισαγόμενοι όλοι οι ισο- 
βαθμούντες με τον τελευταίο επιτυχόντα. 

Η Επιτροπή Εκδόσεως Αποτελεσμάτων, συντάσσει και 
υποβάλλει στο Δ.Σ. της ΣΕΛΕΤΕ για επικύρωση το σχετικό 
Πρακτικό, στο οποίο περιλαμβάνονται για την ΠΑΤΕΣ 
Αθηνών και την ΠΑΤΕΣ θεσ/νίκης αντίστοιχα, οι εξής πί¬ 
νακες: 

α) Πίνακες των εισαγομένων, κατά σειρά, βάση το 
βαθμό αξιολόγησής τους. 

β) Πίνακες των μη εισαγομένων, κατά σειρά, με βάση το 
βαθμό αξιολόγησής τους. 

γ) Πίνακες των αποκλεισθέντων (όπως παραδόθηκαν 
από την Επιτροπή Διεξαγωγής Αξιολόγησης). 

Μετά την επικύρωση των Πινάκων από το Δ.Σ. της ΣΕ¬ 
ΛΕΤΕ τα αποτελέσματα: 

1. Ανακοινώνονται στα διδακτήρια της Σχολής στην 
Αθήνα και στη θεσ/νίκη και 

2. Κοινοποιούνται στο Υπουργείο Παιδείας και διαβιβά¬ 
ζονται στον Τύπο. 

Μετά την έκδοση των αποτελεσμάτων δεν επιτρέπεται 
μεταβολή του αριθμού των εισακτέων σε κάθε ειδικότητα 
ούτε και αν ακόμη ο αριθμός των υποψηφίων σε κάποιες 
ειδικότητες είναι μικρότερος του αριθμού των θέσεων που 
προκηρύσσονται αντίστοιχα. 

Μεταφορές Τμημάτων ή μετεγγραφές σπουδαστών 
από τη Σχολή της ΠΑΤΕΣ Αθηνών στη ΠΑΤΕΣ θεσ/νίκης 


και αντίστοιχα, δεν επιτρέπονται, 
β) Ενστάσεις - Εκδίκαση των Ενστάσεων 
Μέσα σε πέντε (5) εργάσιμες ημέρες από την ανακοί¬ 
νωση των αποτελεσμάτων στη ΣΕΛΕΤΕ, υποψήφιος που 
πήρε μέρος στην επιλογή για την εισαγωγή του στη ΠΑ¬ 
ΤΕΣ (Αθηνών και θεσ/νίκης) μπορεί να υποβάλει ένσταση 
για την αξιολόγησή του. Η ένσταση υποβάλλεται για όλους 
τους υποψήφιους και των δύο Σχολών, στη Γραμματεία 
της ΠΑΤΕΣ Αθηνών. 

Για την υποβολή των ενστάσεων και τον έλεγχο του 
εμπροθέσμου της υποβολής τους ισχύουν τα αναφερό- 
μενα στην παρ. Δ. ανωτέρω. 

Η ένσταση για να εξετασθεί πρέπει να περιλαμβάνει τα 
εξής στοιχεία: 

1) Στοιχεία υποψηφίου: 

α) Ονοματεπώνυμο υποψηφίου, 
β) Σχολή για την οποία ήταν υποψήφιος (ΠΑΤΕΣ Αθη¬ 
νών ή ΠΑΤΕΣ θεσ/νίκης). 

γ) Το Τμήμα της Σχολής (Πτυχ. Ανωτάτων - Ανωτέρων ή 
Μέσων Σχολών, αντίστοιχα) στο οποίο ήταν υποψήφιος 
και 

δ) Ειδικότητα (π.χ. Μηχ/γος, Ηλ/γος Μηχανικός, Γεω¬ 
πόνος, Πτυχ. Νομικής, Οικονομικών Επιστημών κ.λπ.). 

2) Συγκεκριμένα τους λόγους για τους οποίους ενίστα- 
ται, ποια ακριβώς δικαιολογητικά του νομίζει ότι δεν βαθ¬ 
μολογήθηκαν σωστά και γιατί. Επίσης θα πρέπει να ανα¬ 
φέρει αναλυτικά τις επιμέρους μονάδες και το σύνολο των 
μονάδων τις οποίες κατά τη γνώμη του έπρεπε να είχε λά¬ 
βει. 

Κανένα απολύτως νέο δικαιολογητικά δεν υποβάλλεται 
με την ένσταση και δεν εξετάζεται από την Επιτροπή Εκ¬ 
δίκασης Ενστάσεων, εκτός αν πρόκειται για στοιχεία διευ¬ 
κρινιστικά των δικαιολογητικών που υποβλήθηκαν εμπρό¬ 
θεσμα. 

Ο χαρακτηρισμός των δικαιολογητικών ως διευκρινιστι¬ 
κών ή μη ανήκει στην κρίση της ανωτέρω Επιτροπής. 

Υποψήφιος που θα κριθεί εισακτέος μετά την αποδοχή 
της ένστασής του, εισάγεται ως υπεράριθμος και εγγρά- 
φεται σε εξάμηνο που καθορίζεται με απόφαση του Δ.Σ. 
της ΣΕΛΕΤΕ, έπειτα από εισήγηση του Συλλόγου Καθηγη¬ 
τών της ΠΑΤΕΣ. 

Για κάθε θέμα που αφορά την έκδοση των αποτελεσμά¬ 
των και την εκδίκαση των ενστάσεων και δεν προβλέπεται 
από την απόφαση αυτή ή τις ισχύουσες διατάξεις, αποφα¬ 
σίζει η Επιτροπή Εκδόσεως Αποτελεσμάτων και Εκδίκα¬ 
σης Ενστάσεων. Η Επιτροπή αυτή επίσης ρυθμίζει και τα 
θέματα κατανομής της εργασίας μεταξύ των υπαλλήλων 
που διατίθενται για την υποβοήθηση του έργου της. 

Η απόφαση της Επιτροπής Εκδίκασης Ενστάσεων είναι 
τελεσίδικη και μετά την έκδοσή της καμιά διαδικασία επα¬ 
ναξιολόγησης του υποψηφίου δεν επιτρέπεται από άλλο 
όργανο. 

IV. ΕΞΕΤΑΣΗ ΙΑΤΡΙΚΗ - ΠΡΟΣΩΠΙΚΟΤΗΤΑΣ 
Οι κατά τα ανωτέρω επιτυχόντες, πριν από την εγγραφή 
τους στις Σχολές θα πρέπει να προσέλθουν, έπειτα από 
ανακοίνωση των Σχολών της ΠΑΤΕΣ/ΣΕΛΕΤΕ για ιατρική 
εξέταση στις Σχολές (Αθηνών και θεσ/νίκης) ενώπιον Τρι¬ 
μελούς Επιτροπής, που ορίζεται από το Δ.Σ. της ΣΕΛΕΤΕ 
και αποτελείται από ένα Ιατρό και δύο ειδικούς επιστήμο¬ 
νες για έλεγχο ακραίων περιπτώσεων φυσικής ανεπάρ¬ 
κειας για το έργο του Εκπαιδευτικού (διαταραχές λόγου, 
ψυχοπάθεια κ.λπ.). 

Σε περίπτωση τυχόν αποκλεισμού τους, δικαιούνται να 
προοέλθουν και να εξετασθούν ενώπιον της Δευτεροβάθ¬ 
μιας Υγειονομικής Επιτροπής Δημοσίων Υπαλλήλων του 
Υπουργείου Υγείας και Πρόνοιας, της οποίας η Απόφαση 
είναι τελεσίδικη. 

Οι αποκλειόμενοι κατά την ανωτέρω διαδικασία δεν δι¬ 
καιούνται να εγγραφούν στη Σχολή. 

V. ΛΕΙΤΟΥΡΓΙΑ ΣΧΟΛΗΣ 

Η Σχολή ΠΑΤΕΣ (Αθηνών και θεσ/νίκης) λειτουργεί 
κατά τις απογευματινές ώρες από Δευτέρα έως και Παρα¬ 
σκευή. 

Το πρόγραμμα λειτουργίας της περιλαμβάνει και Πρα¬ 
κτικές Ασκήσεις Διδασκαλίας, που πραγματοποιούνται 
κατά τις πρωινές ώρες. 

VI. ΤΕΛΙΚΕΣ ΔΙΑΤΑΞΕΙΣ 

Για κάθε θέμα που προκύπτει κατά την αναφερόμενη 
διαδικασία επιλογής εισακτέων σπουδαστών στην ΠΑΤΕΣ 
και δεν προβλέπεται από την απόφαση αυτή η ρύθμισή του 


από τις Επιτροπές Διεξαγωγής της Αξιολόγησης, Αποτε¬ 
λεσμάτων και Εκδίκασης Ενστάσεων ή από τις ισχύουσες 
περί ΣΕΛΕΤΕ διατάξεις, αποφασίζει το Δ.Σ. της ΣΕΛΕΤΕ 
έπειτα από εισήγηση της αρμόδιας κατά τα ανωτέρω Επι¬ 
τροπής αντίστοιχα. 

Κάθε άλλη προηγούμενη απόφαση σχετική με την εισα¬ 
γωγή, τα κριτήρια και τη διαδικασία επιλογής ιδιωτών ως 
σπουδαστών στην Παιδαγωγική Τεχνική Σχολή (ΠΑΤΕΣ) 
της ΣΕΛΕΤΕ καθώς και κάθε απόφαση που αναφέρεται σε 
θέματα που ρυθμίζονται από την παρούσα ή αντιτίθεται σ’ 
αυτήν καταργείται. 

Από την ανωτέρω απόφαση δεν προκαλείται δαπάνη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



